PÁLYÁZATI FELHÍVÁS



	A 47. számú üzlethelyiség bérbeadása a Kossuth téri piacon (Kód: KKV-2026-1)

	A Kispest Városfejlesztési és Üzemeltetési Kft. (székhely: 1192 Budapest, Ady Endre út 7. G épület; cégjegyzékszám: 01-09-921931; adószám: 14828768-2-43; ügyvezető: Horváth Gyula) pályázatot hirdet a Budapest Főváros XIX. kerület Kispest Önkormányzata tulajdonában álló, a Kispest Kft. által vagyonkezelt 47. számú üzlethelyiség bérbeadására. A pályázat kiírására a Kispest Kft. „Piaci helyiségek bérbeadásának rendjéről” szóló szabályzata (2026. január 13.), a hatályos önkormányzat vagyonrendelete alapján kerül sor, valamint a hatályos piacüzemeltetési szabályzat alapján.



1. A pályázat tárgya 

A 1191 Kossuth téri piac 47. számú üzlethelyiség (hrsz.: 162301/9), alapterület: 26 m², rendeltetés: áruda/üzlethelyiség és a hozzátartozó hűtőkamra a piacüzemeltetési szabályzat szerint. 

Helyiség műszaki állapota:
A helyiség felújítandó, a felújítást a nyertes saját költségére, és kockázatára végzi, annak összege nem leírható a bérleti díjból, és a Kispest Kft hozzájárulása szükséges.
· Gázmérő: nincs bekötés
· Elektromos mérőóra:
· Gyári szám: 990917641
· Állás: 067796 kWh
· Megszakítók: 3 db (16A, 16A, 16A)
· Állapot: üzemel, plomba sértetlen
· Típus: digitális
· Helye: üzletben
· Víz / csatorna: van (mellékvízmérő)
· Fűtés: nincs
· Egyéb: dugulás, szivárgás, sérülés nincs

Az épületek energetikai jellemzőinek tanúsításáról szóló 176/2008. (VI. 30.) Korm. rendelet 1. §-ának (2) bekezdésének a) pontja alapján  energetikai tanúsítvány nem szükséges a bérleti jogviszony létrejöttéhez.

2. Pályázók köre és jogosultsági feltételek 

A pályázaton részt vehet minden magánszemély, egyéni vállalkozó, gazdálkodó szervezet, civil szervezet, aki:
· köztartozás-mentes,
· nincs tartozása az önkormányzattal vagy a Kispest Kft.-vel szemben ,
· nem áll csőd-, felszámolási vagy végelszámolási eljárás alatt,
· korábban nem volt kizárva hasonló eljárásból díjhátralék miatt. (Az I.5. pontban foglalt nyilatkozatokat kötelező benyújtani – lásd 7. pont.)



3. Bérleti díj és egyéb költségek 

Induló bérleti díj (minimum ajánlat): 115 000 Ft bruttó/hó (nem tartalmazza a külön szolgáltatási díjakat). A díj évente február 1-jén a KSH előző évre vonatkozó fogyasztói árindexével emelkedik. Óvadék: a nyertes havi díj 6-szorosa. Egyszeri térítési díj: a szerződéskötéskor fizetendő: 200.000 Forint + ÁFA.

4. Benyújtás határideje és módja 

A pályázati felhívás közzétételének időpontja: 2026. augusztus 06., 10 óra 00 perc

Pályázatok benyújtási határideje: 2026. augusztus 14., 10 óra 00 perc, azzal, hogy ezen időpontig a pályázat kiírójához be kell érkeznie a pályázatnak.  


Benyújtás:
· Személyesen vagy postai úton: Kispest Városfejlesztési és Üzemeltetési Kft. (1704 Budapest, Pf. 59)
· Elektronikusan: kispestkft@kispest.hu (hitelesített elektronikus aláírással)
· 
Pályázat benyújtásának módja: 

A pályázatot teljes bizonyító erejű magánokiratként kell írásban benyújtani, melynek tartalmaznia kell:
 a) a pályázó nevét, címét, elérhetőségét, két tanú aláírását, vagy ügyvéd ellenjegyzését, NAV és önkormányzati adóigazolást, a tevékenység folytatására feljogosító egyéni vállalkozási igazolványt, gazdasági társaság esetén a cégjegyzék másolatát, aláírási címpéldányát,
b) az ingatlanban tervezett tevékenység megnevezését
c) a pályázó nyilatkozatát arról, hogy a pályázati feltételeket elfogadja.
d) a pályázó azon nyilatkozatát, hogy a vele kötendő bérleti szerződésben foglaltak teljesítésére közokiratban kötelezettséget vállal, továbbá vállalja annak elkészítésének költségeit.

FIGYELMEZTETÉS

A pályázati kiírás nem minősül ajánlati kötöttségnek, azt a pályázat kiírója, indoklás nélkül a versenytárgyalást megelőzően bármikor visszavonhatja. 
A tartalmi és formai követelményeknek nem megfelelő, illetve késve leadott pályázatot a pályázat kiírójának nem áll módjában elfogadni, azt érvénytelennek minősíti, a pályázó a versenytárgyaláson nem vehet részt.
Az ingatlant kötelező személyesen megtekinteni, pályázatot érvényesen leadni kizárólag a megtekintési nyilatkozat aláírását követően lehet.

A bérlő/használó köteles a helyi jogszabályban meghatározott piaci rendet betartani, azaz a helyiségben zajos, büdös, tűz- vagy robbanásveszélyes tevékenység, játékterem, szexshop üzemeltetése nem folytatható. A helyiségek megtekintett műszaki állapotban, a rendeltetésszerű használathoz szükséges szerelvényekkel kerülnek bérbeadásra, mely állapotot felek az átadáskor külön adatlapon rögzítik. A versenytárgyalás nyertese a helyiségben a tevékenység gyakorlásához szükséges egyéb átalakítási munkát csak saját költségén, és csak a Kispest Kft. (a pályázat kiírója) előzetes hozzájárulásával végezhet. A helyiségek visszaadása esetén a bérlő saját költségén köteles az eredeti állapot visszaállítására. Ettől eltérni csak külön írásos megállapodás alapján lehet.

A pályázó, aki Budapest Főváros XIX. Kerület, Kispest Önkormányzata tulajdonában álló ingatlant bérel, vagy használ és egy hónapnál több díjhátraléka van, vagy jogviszonyát a saját hibájából 30 napon túl nem rendezte, a versenytárgyalásból kizárásra kerül. A pályázó a pályázaton való részvétellel tudomásul veszi és kifejezetten hozzájárul, hogy a Kispest Kft. erre vonatkozóan adatszolgáltatást kérjen Budapest Főváros XIX. Kerület, Kispest Önkormányzatától. 

Az a pályázó is kizárásra kerül a versenytárgyalásból, amellyel korábban fennállt bérleti jogviszonyt a pályázat kiírója, Budapest Főváros XIX. kerület, Kispest Önkormányzata, vagy a fenntartásában lévő bármely költségvetési szerv bérleti díj tartozás miatt felmondta, illetve amelynek tagja és/vagy ügyvezetője olyan cégben volt tag/ ügyvezető, amelynél kizárásnak lenne helye.

[bookmark: _Hlk221548376][bookmark: _Hlk221548495][bookmark: _Hlk221548743]A bérleti díjon felül a bérlő viseli a helyiség egyedi mérő szerinti vagy felosztott közüzemi díjait (villany, víz, gáz stb.), valamint a helyiségre jutó közös költséget (ideértve különösen a takarítást, közös világítást, hulladékelszállítást és egyéb üzemeltetési költségeket). A Budapest Főváros XIX. Kerület Kispest Önkormányzatának tulajdonában lévő piacok működési rendjéről szóló üzemelési Szabályzat V/3./a pontja értelmében a helyiség bérbevételéért egyszeri térítési díjat 200 000Ft+ÁFA, valamint 6 havi bérleti díjnak megfelelő összegű óvadékot kell megfizetni. Az egyszeri térítési díj a bérleti jogviszony megszűnését követően nem jár vissza. Az óvadék a bérbeadó részéről akkor használható fel, ha a bérlő a helyiséget nem tiszta, rendeltetésszerű használatra alkalmas állapotban hagyta el, bérleti, illetve közüzemi díjjal, járulékos költséggel tartozik, továbbá a Kispest Kft.-nek egyéb kárt okoz. Az óvadék felhasználható abban az esetben is, ha a bérleti szerződés a bérlő hibájából, vagy egyoldalú kezdeményezésére egy éven belül szűnik meg. A bérleti szerződés megszűnését követően a fel nem használt óvadék a helyiség átadás-átvételét követően 30 napon belül a volt bérlő részére – kamat felszámítása nélkül – visszafizetésre kerül.

[bookmark: _Hlk221549015]Az egyszeri térítési díjat, valamint a licitálás során kialakult havi bérleti díj hatszorosának megfelelő összegű óvadékot a szerződés megkötése előtt kell a Kispest Városfejlesztési és Üzemeltetési Kft. részére átutalni. A teljesítést igazoló bizonylatok a bérleti szerződés mellékletét képezik.

A helyiségek bérleti díja (a szerződéskötés évének kivételével) minden év február 1. napjával az előző évre közzétett lakossági fogyasztói árindex mértékének megfelelően növekszik.

[bookmark: _Hlk221549279]A bérleti díj – a szerződéskötés naptári évének kivételével – minden naptári év február 1. napjával a Központi Statisztikai Hivatal által az előző naptári évre vonatkozóan közzétett éves fogyasztói árindex (az előző év decemberéhez képest) mértékével emelkedik, az euró magyarországi bevezetését követően – az Eurostat által az előző év vonatkozásában közzétett fogyasztói árindex (HICP) alapulvételével indexálják Az emelés külön írásbeli értesítés nélkül, az emelt összegű számla megküldésével válik érvényessé. Amennyiben az index negatív, a bérleti díj nem csökken.

A bérleti szerződést közjegyzői okiratba kell foglalni, melynek költségeit a bérlő köteles megfizetni. A közjegyzői okirat megléte a bérleti szerződés hatálybalépésének feltétele.

5. Pályázati biztosíték 

A pályázathoz 1 havi induló bérleti díj (80.000 Ft bruttó) befizetése kötelező az OTP Bank Nyrt.-nél vezetett 11719001-22487184-00000000 sz. bankszámlára a megnevezett határidőig. Nyertes esetén beszámításra kerül, vesztes esetén az ajánlati kötöttség megszűnésétől számított 8 munkanapon belül visszatérítjük.

6. Bontás, elbírálás és versenytárgyalás 

A pályázatok felbontása: 2026. augusztus 14. 14 óra 40 perc (a Kiíró székhelyén). A pályázatok felbontása nem nyilvános. A pályázatok felbontásánál a Kiíró által megbízott személyeken kívül jelen lehetnek:
a) a pályázatot benyújtók, vagy érvényes meghatalmazással rendelkező képviselőik, 
b) a Kiíró felügyelő bizottságának tagjai, 
c) bármely Budapest Főváros XIX. Kerület, Kispest Önkormányzatának önkormányzati képviselője. 
A pályázatok felbontását követő 8 napon belül a Kiíró dönt:
· ha egy érvényes pályázat érkezik, akkor azt eredményesnek nyilvánítja,
· ha több érvényes pályázat érkezik, akkor az a pályázati eljárás versenytárgyalássá alakul át (a szabályzat II.17. pontja szerint). A versenytárgyalás időpontjáról a pályázókat írásban értesítjük.

7. Értékelési szempontok 

Elsődleges szempont: a legmagasabb havi bérleti díj ajánlat (legalább 70% súly). Egyéb szempontok (ha a Kiíró meghatároz): legfeljebb 30% súly.

8. Érvénytelenség feltételei 

Érvénytelen a pályázat, ha:
· későn érkezik,
· nem tartalmazza a kötelező nyilatkozatokat (I.5. pont),
· a biztosíték nem érkezik meg,
· a pályázó nem tekintette meg személyesen a helyiséget (megtekintési nyilatkozat hiánya).
· a pályázat nem felel meg a pályázati kiírás feltételeinek, pl. nem a pályázati felhívásban szereplő tevékenységet kíván a pályázó folytatni; az üzlethelyiséget albérletbe kívánja adni. 

9. További információ, megtekintés 
További felvilágosítás: Kispest Városfejlesztési és Üzemeltetési Kft. – tel.: +36 20 221-5192, e-mail: kispestkft@kispest.hu Piacüzemeltetés: tel.: +36 30 9499 836, e-mail: kispestipiac@kispest.hu Helység megtekintése: előzetes egyeztetéssel munkanapokon 8–12 óra között a Piacüzemeltetésnél.

10. Egyéb rendelkezések

· A pályázati felhívás nem minősül ajánlati kötöttségnek, a Kiíró azt indoklás nélkül visszavonhatja.
· A Kiíró írásban felvilágosítást kérhet a pályázótól (nem érintheti az értékelési sorrendet).
· Nyertes visszalépése esetén a következő helyezettel köthető szerződés.
· A szerződést közjegyzői okiratba kell foglalni (költség a nyertest terheli).
· A pályázat nyelve: magyar.

Budapest, 2026. augusztus 04.




Kispest Városfejlesztési és Üzemeltetési Kft. 
képviseli: Horváth Gyula ügyvezető

